Η προστασία των δεδομένων προσωπικού χαρακτήρα στο υπολογιστικό νέφος (cloud computing)
Creators: name: Μελέτη, Βαρβάρα Χαράλαμπου
Publisher: name: Aristotle University of Thessaloniki
Year: 2017
Subjects: Προσωπικά δεδομένα
Υπολογιστικό νέφος
Γενικός κανονισμός προστασίας προσωπικών δεδομένων
Personal data
Cloud computing
General data protection regulation

description: Η παρούσα εργασία έχει ως θέμα την προστασία των δεδομένων προσωπικού χαρακτήρα στις υπηρεσίες υπολογιστικού νέφους (cloud computing). Αντικείμενό της αποτελεί η ιδιαίτερη σχέση ανάμεσα στον πάροχο των υπηρεσιών νεφοϋπολογιστικής και τον πελάτη των υπηρεσιών αυτών καθώς και η σχέση τους με το υποκείμενο των δεδομένων προσωπικού χαρακτήρα. Από άποψη μεθοδολογίας το παρόν πόνημα αναπτύσσεται ως εξής. Κατ’ αρχάς, παρέχονται οι βασικοί ορισμοί με σκοπό να προσδιοριστεί το ακριβές αντικείμενο μελέτης, τι είναι, δηλαδή, το υπολογιστικό νέφος, σε ποιες μορφές απαντάται και με ποιους τρόπους αναπτύσσεται. Ακόμη, προσδιορίζονται τα ιδιαίτερα χαρακτηριστικά των υπηρεσιών που παρέχονται με τον τρόπο αυτό. Τέλος, το Κεφάλαιο Α΄ (Εισαγωγικά Ζητήματα, Γενικές Πληροφορίες, Τεχνικά Χαρακτηριστικά) ολοκληρώνεται με προσδιορισμό των σημαντικότερων εννοιών, όπως τα δεδομένα προσωπικού χαρακτήρα, και με την σύντομη παρουσίαση του νομοθετικού πλαισίου προστασίας των δεδομένων αυτών τόσο σε επίπεδο Ευρωπαϊκής Ένωσης όσο και στην Ελλάδα. Το Κεφάλαιο Β΄ (Οι κίνδυνοι που εγκυμονούν οι υπηρεσίες του υπολογιστικού νέφους αναφορικά με την προστασία των προσωπικών δεδομένων) πραγματεύεται τα ειδικότερα ζητήματα που αφορούν στις υπηρεσίες νεφοϋπολογιστικής σχετικά με την προστασία των δεδομένων προσωπικού χαρακτήρα, εξαιτίας της έλλειψης ελέγχου και ενημέρωσης προς τον υπεύθυνο επεξεργασίας και τα υποκείμενα των δεδομένων, καθώς και σύντομη αναφορά του Κεφαλαίου ή της Ενότητας, όπου θα προκύψουν οι λύσεις στα προβλήματα που τέθηκαν. Ακολούθως, το Κεφάλαιο Γ’ (Αντιμετώπιση των κινδύνων που ενυπάρχουν στις υπηρεσίες υπολογιστικού νέφους αναφορικά με την επεξεργασία προσωπικών δεδομένων), το οποίο είναι και το πιο αναλυτικό από τα υπόλοιπα, αφιερώνεται αποκλειστικά στην παράθεση των διαφόρων πιθανών λύσεων στα ιδιαίτερα προβλήματα που προκύπτουν με την χρήση των υπηρεσιών νεφοϋπολογιστικής. Κατ’ αρχάς, σημαντική εξέλιξη για το υπό εξέταση ζήτημα συνιστούν οι αλλαγές που έλαβαν χώρα αναφορικά με το νομοθετικό πλαίσιο προστασίας των δεδομένων προσωπικού χαρακτήρα, με την ψήφιση του Νέου Γενικού Κανονισμού για την προστασία των δεδομένων προσωπικού χαρακτήρα, ο οποίος επιφέρει αρκετές βελτιώσεις στη θέση των υποκειμένων έναντι στην επεξεργασία των προσωπικών τους δεδομένων, καθώς και στις υποχρεώσεις τόσο των υπευθύνων όσο και των εκτελούντων την επεξεργασία. Πιο συγκεκριμένα, αναλύονται ορισμένα ζητήματα υπό το Νέο Νομοθετικό καθεστώς, όπως για παράδειγμα το εφαρμοστέο δίκαιο και η δικαιοδοσία, τα καθήκοντα και οι ευθύνες των παρόχων των υπηρεσιών υπολογιστικού νέφους και των ίδιων των πελατών τους, οι νομοθετικές επιταγές προς τους παράγοντες αυτούς της επεξεργασίας αναφορικά με τις υποχρεώσεις τους για συμμόρφωση με τις διατάξεις του νέου νομοθετήματος. Στη συνέχεια, παρουσιάζονται συνοπτικά οι συμβατικοί όροι, στους οποίους θα έπρεπε να βασίζονται οι συμφωνίες ανάμεσα σε παρόχους και υπεύθυνους επεξεργασίας των δεδομένων προσωπικού χαρακτήρα. Ποιες, δηλαδή, θα έπρεπε να είναι οι συμβατικές εγγυήσεις στο πλαίσιο της σχέσης μεταξύ παρόχου και πελάτη, με σκοπό να δημιουργηθεί όσο το δυνατόν καλύτερη και πιο ισχυρή σχέση εμπιστοσύνης ανάμεσα στους συμβαλλόμενους, αλλά και προς το ίδιο το υποκείμενο των δεδομένων. Γίνεται, επιπλέον, αναφορά σε τεχνικά και οργανωτικά μέτρα τα οποία επιβάλλεται, πλέον, δυνάμει και του Νέου Κανονισμού, να λάβουν τόσο οι υπεύθυνοι επεξεργασίας όσο και οι εκτελούντες την επεξεργασία σχετικά με την προστασία και ασφάλεια της επεξεργασίας των προσωπικών δεδομένων, εξασφαλίζοντας με τον τρόπο αυτό την διαθεσιμότητα, την ακεραιότητα και την εμπιστευτικότητα των δεδομένων που επεξεργάζονται. Ακόλουθα, παρουσιάζονται ορισμένες ακόμη δυνατότητες συμμόρφωσης με το Νέο Κανονισμό και εξετάζεται η δυνατότητα δέσμευσης των παρόχων των υπηρεσιών σε Κώδικα Δεοντολογίας, σύμφωνα με τον οποίο αποδεικνύεται ότι ο υπεύθυνος ή ο εκτελών την επεξεργασία που εφαρμόζει έναν τέτοιο Κώδικα, υπακούει με συγκεκριμένο τρόπο στους κανόνες που του επιβάλλονται. Επιπρόσθετα, αντικείμενο της ενότητας αυτής αποτελεί και η δυνατότητα συμμόρφωσης μέσα από μηχανισμούς πιστοποίησης. Τέλος, το κεφάλαιο της αντιμετώπισης των κινδύνων που εγκυμονούν οι υπηρεσίες υπολογιστικού νέφους, και μάλιστα λόγω της ιδιαίτερης φύσης τους, ολοκληρώνεται με την καταγραφή των βασικότερων προϋποθέσεων που τίθενται για την διαβίβαση δεδομένων προσωπικού χαρακτήρα σε χώρες εκτός Ε.Ε. ή/και διεθνείς οργανισμούς.
description: This thesis studies the protection of personal data in cloud computing. Its object is the particular relationship between the provider of the cloud computing services and the client of these services as well as their relationship with the personal data subject. From a methodological point of view, this work develops as follows. First, the basic definitions are provided to determine the exact object of the study, what is, for example cloud computing, in what forms it is addressed and in what ways it develops. Next, the particular characteristics of the services provided in this way are identified. Chapter A’ (Introductory Issues, General Information, Technical Characteristics) is completed by identifying the most important concepts, such as personal data, and by briefly presenting the legal framework for the protection of personal data both at European Union level and in Greece. Chapter B (The risks of cloud computing services with regard to the protection of personal data) deals with the specific issues related to the cloud computing services related to the protection of personal data due to lack of control and information to the controller and the subjects of the data. Subsequently, Chapter C (Addressing the risks inherent in cloud computing services in relation to the processing of personal data), is devoted exclusively to listing the various possible solutions to the particular problems that arise with the use of cloud computing services. Firstly, the changes that have taken place with regard to the legal framework for the protection of personal data are addressed, with the adoption of the new General Data Protection Regulation (GDPR) on the protection of personal data, which brings several improvements to the position of the individuals in relation to the processing of their personal data, as well as the obligations of both data controllers and processors. More specifically, some issues under the New Legislative Framework are analyzed, such as the applicable law and jurisdiction, the duties and responsibilities of cloud computing providers and their clients themselves, the legislative requirements for such processing agents with their obligations to comply with the provisions of the new legislation. The following Chapter deals with a summary of the contractual terms on which agreements between providers and personal data processors should be based. Which, in other words, should be the contractual guarantees in the relationship between the provider and the customer, in order to create a good and strong trusting relationship between the parties and the data subject. In addition, technical and organizational measures are referenced, which are now required under the new Regulation for both data controllers and processors, to ensure the protection and security of the processing of personal data, securing availability, integrity and confidentiality. Subsequently, some further possibilities for compliance with the new Regulation are presented, such as the possibility of committing the service providers to a Code of Conduct, which secures that the data controller or data processor that implements such a Code is following the specific rules and procedures imposed. Furthermore, the ability to comply through Certification Mechanisms is also a subject of this Chapter. Finally, this Chapter is completed with the identification of the basic conditions for the transfer of personal data to non-EU countries and/or international organizations.